Document ID: 32012R0414
Publication Date: 2012-05-15

Title and Content:
IZVEDBENA UREDBA KOMISIJE (EU) št. 414/2012
z dne 15. maja 2012
o spremembi Uredbe (ES) št. 554/2008 glede najnižje vsebnosti in najmanjšega priporočenega odmerka encimskega pripravka iz 6-fitaze kot krmnega dodatka v krmi za purane za pitanje
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Encimski pripravek iz 6-fitaze (EC 3.1.3.26), ki spada v kategorijo dodatkov „zootehnični dodatki“, je bil z Uredbo Komisije (ES) št. 554/2008 (2) odobren za deset let kot krmni dodatek za uporabo za piščance za pitanje, kokoši nesnice, race za pitanje, purane za pitanje in odstavljene pujske.
(2)
V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za pripravek v zvezi z zmanjšanjem najnižje vsebnosti in najmanjšim priporočenim odmerkom s 1 000 FTU/kg na 500 FTU/kg popolne krmne mešanice, za uporabo za purane za pitanje. Navedenemu zahtevku so bili priloženi ustrezni podporni podatki.
(3)
Evropska agencija za varnost hrane je v svojem mnenju z dne 13. novembra 2011 navedla, da zadevni pripravek lahko izboljša absorpcijo fosforja pri puranih za pitanje pri zahtevanem minimalnem odmerku 500 FTU/kg (3) popolne krmne mešanice.
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Uredbo (ES) št. 554/2008 bi bilo zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 554/2008 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. maja 2012

Classification:
Level 1 Topics: 100147
100157
100156
Level 2 Topics: 100259
100250
100196
Level 3 Topics: 13
711
1277
6052
2711
All Topics: 1224
4743
5451
6052
768